Nick ta' 11-il sena jbati minn . Minkejja din il-kundizzjoni, Nick jipprattika l-karatè. Aħna tkellimna ma' ommu Michelle, li tgħidilna kif meta twieled Nick, kellhom joperawh mal-ewwel. "Kelli tqala normali, u qatt ma qalulna li hemm xi problema. Però meta twieled qalulna li għandu kundizzjoni li toħloq nuqqasijiet fl-ispina tad-dahar u fl-għadam tagħha. Imbagħad kif twieled għamlulu operazzjoni." Illum Nick qiegħed fuq siġġu tar-roti. U għal ommu dan kien xokk kbir malli saret taf li Nick għandu . "Kien xokk kbir għax malli twieled qalulna li mhu ħa jkun jaf jagħmel xejn. Però llum il-ġurnata, inqisu bħal tfal oħra għax jagħmel kollox, minkejja li ma jimxix u juża s-siġġu tar-roti." Minkejja din il-kundizzjoni, Nick ma jaqtax qalbu u jitħajjar jibda jipprattika l-karatè. "Ma jaqtax qalbu u jħossu l-istess bħal tfal oħra, tant li beda l-karatè. Ħuħ il-kbir imur il-karatè, u Nick kien imur miegħu biex jarah. Minn dejjem kien jgħidli li jixtieq jagħmel il-karatè u f'qalbi kont ngħid, 'Kif jista'?' u ma kontx inkun naf x'se naqbad ngħidlu. Però darba s-sensei qallu, 'Tridx tiġi pprova?'. Aċċetta u beda jmur." Il-karatè lil Nick jagħtih sodisfazzjoni. "Il-karatè jgħinu ħafna lit-tifel u meta tkun ħa tasal kompetizzjoni, minkejja li ma hemm ħadd min jikkompettilu, xorta jkun entużast għax jagħmel demostrazzjoni. Minn qalbi nirringrazzja lis-sensei, lil Joseph Tanti, li mill-bidu nett emmen fih." Michelle tistqarr magħna li kburija ħafna b'binha. " Kburija bih li narah jasal s'hawn, speċjlament meta niftakar f'dak li qaluli, li t-tifel mhu ħa jkun jista' jagħmel xejn. Nixtieq ngħaddi messaġġ lill-ġenituri li għandhom lit-tfal tagħhom ibatu minn din il-kundizzjoni biex l-aħjar ħaġa li jistgħu jagħmlu hu li jinsew x'għandhom uliedhom, u jipprovaw jagħmlulhom ħajja bħal tagħhom stess, u aħjar." Aħna tkellimna wkoll mal-kowċ ta' Nick, ta' La Salle, Joseph Mizzi, li jgħidilna kif aktarx Nick huwa l-uniku tifel li jipprattika l-karatè minn fuq siġġu tar-roti. "Naħseb li dan huwa l-ewwel każ f'Malta li jipprattika l-karatè minn fuq siġġu tar-roti. Kien ħuħ li ħeġġeġ lil Nick biex jingħaqad magħna. Malli avviċinawna lqajnieh b'idejna miftuħin." Jgħidilna li Nick għandu potenzjal kbir fil-karatè. "Għandu potenzjal b'saħħtu ħafna u huwa tifel determinat, u ma jaqtax qalbu. Minkejja d-diżabiltà tiegħu, ma jħarisx lejn tfal oħra u jgħid, 'Intom aħjar minni għax jien għandi diżabiltà.' D ak li jista' jagħmel, jagħmlu u jagħti l-100% tiegħu. Huwa tifel iffukat u jitgħallem mill-ewwel. Bħalissa qiegħed u ħadem ħafna għaliha, u miexi 'l quddiem. Nixtieq li jkolli iktar studenti bħal Nick." Jekk din l-istorja ispiratek, agħmel 'like' u xxerja dan l-artiklu.
Minkejja fuq siġġu tar-roti, dan it-tifel Malti jipprattika l-karatè